পাঠক, আসুন আমরা এই ঘটনার পোস্টমর্টেম করি। দেখুন, কে এমন নীরস প্রাণ যে, স্ত্রীকে ভালোবাসে না? নারীর মধ্যে আল্লাহ এমন এক আকর্ষণ গচ্ছিত রেখেছেন, যার টানে পুরুষরা কাবু হবেই। এমন এক শক্তির অধিকারী নারীকে যখন কোনও পুরুষ বধূর মর্যাদা দিয়ে ঘরে নিয়ে আসে, তখন স্বামী ওই নারীর প্রতি নিবেদন করে সারা জীবনের গচ্ছিত প্রেম, রক্ষিত ভালোবাসা। তাকে নিয়ে শুরু করে নতুন জীবন, পবিত্র বন্ধন। স্ত্রীর সুখচিন্তায় স্বামী সর্বস্ব বিলিয়ে দেয়। হাড়ভাঙা খাটুনি করে। স্ত্রীর প্রতি এই ভালোবাসার কারণেই তো জগতের মাতৃকূলেরা বউদের বিরুদ্ধে অভিযোগ করে বলেন, বৌটাই তার কাছ থেকে তার সন্তানটাকে কেড়ে নিয়ে গেল! একথা কিন্তু সত্য যে, বউদের আকর্ষণেই ছেলেরা মা-বাবাকে ত্যাগ করে, যদিও এটা ক্ষমার অযোগ্য অমানবিক ও অনৈতিক কাজ।